Manger

Manger er namnet på ein tettstad i Alver kommune i Vestland, på eit tidlegare prestegjeld i tidlegare Radøy kommune og på eit sokn, og det var tidlegare namnet på ein kommune i Nordhordland. Tettstaden har . 

 Bygda og tettstaden Manger 
Manger er ein tettstad som er kommunesenter i Radøy kommune i Hordaland fylke. Staden ligg vest på Radøya. Riksveg 56 går gjennom staden.

Manger folkehøgskule som mellom anna har musikklinje spesialretta for messingblåsarar og slagverkarar ligg i bygda, og saman med mellom andre Manger Musikklag har det vore medverkande til at det har utvikla seg eit rikt korpsmusikkliv i området.

Også idrettsmiljøet på Manger er godt. Blant anna husar bygda den norske bordtennisspelaren Tommy Urhaug som har fleire VM- og EM-gull. Det finst ein symje- og idrettshall i bygda, Radøyhallen. Der trenar mellom anna Radøy Symjeklubb. I hjarta av bygda ligg hovudsetet for Radøy/Manger Fotballklubb. Det har også vore eit godt sykkel- og friidrettsmiljø i bygda.

 Prestegjeldet og kyrkjesoknet Manger 
Manger var eit prestegjeld i Nordhordland prosti i Bjørgvin bispedøme i Den norske kyrkja. Prestegjeldet famna same område som Radøy kommune, og hadde tre sokn; Hordabø, Manger og Sæbø. Desse sokna tilsvarar stort sett dei tre tidlegare kommunane med same namn. Det er fire kyrkjer i prestegjeldet; Hordabø kyrkje, Manger kyrkje, Sæbø kyrkje og Emigrantkyrkja på Sletta. I tillegg var prestegjeldet medeigar i Fjon fjellkyrkje.

 Den tidlegare kommunen Manger 
Manger vart eigen heradskommune frå 1838 i samsvar med formannskapslovene av 1837.
Etter kvart vart sokna Herdla, Hjelme, Sæbø og Hordabø delt i frå til eigne sjølvstendige heradskommunar. Ved kommunesamanslåinga gjeldande frå 1964 gjekk Manger kommune inn i den nye Radøy kommune, saman med kommunane Sæbø og Hordabø. Kommunen låg i Nordhordland, og før kommunesamanslåinga i 1964 grensa dåverande Manger mot Hordabø kommune i nord, til Lindås i aust, til Sæbø i sør og til Hjelme kommune i vest.

 Folketalsutvikling 
Folketalsutvikling for tidlegare Manger kommune frå 1930 til 1963:
 1.12.1930Statistisk årbok for Norge 69. årgang, 1950 (Statistisk sentralbyrå, 1950) 3.12.1946 1.1.1951Folkemengd i Manger 1. januar kvart år frå 1951, frå Statistisk sentralbyrå 1.1.1961 1.1.1964 1450 1555 1367 1312 1344

 Kjelder 

Kategori:Tettstader i Vestland
Kategori:Busetnader i Alver
Kategori:Historie i Alver
Kategori:Bjørgvin bispedømme
Kategori:Tidlegare kommunar i Hordaland
Kategori:Norske kommunar skipa i 1838
Kategori:Norske kommunar nedlagde i 1964